|  |
| --- |
|  |
| **ИЗВЕШТАЈ О ПОСЛОВАЊУ**  |
| **И ГОДИШЊИ ОБРАЧУН**ЗА 2013. ГОДИНУ |
|  |
|  |
| **Znak** |

|  |
| --- |
| Ниш, фебруар 2014. године  |

Садржај

[УВОДНИ ДЕО 2](#_Toc283714218)

[ЗАКОНСКИ ОСНОВ ЗА ИЗРАДУ 2](#_Toc283714219)

[ДЕЛАТНОСТ НАРОДНОГ УНИВЕРЗИТЕТА 2](#_Toc283714220)

[ОРГАНИЗАЦИЈА РАДА 4](#_Toc283714221)

[I ЦЕНТАР ЗА УЧЕЊЕ СТРАНИХ ЈЕЗИКА 4](#_Toc283714222)

[II ЦЕНТАР ЗА ПОСЛОВНУ ЕДУКАЦИЈУ, МЕНАЏМЕНТ, СТРУЧНО И ОСТАЛЕ ОБЛИКЕ ОСПОСОБЉАВАЊА 8](#_Toc283714223)

[1. МЕНАЏМЕНТ И КОСУЛТАТИВНА НАСТАВА 8](#_Toc283714224)

[2. СТРУЧНО ОСПОСОБЉАВАЊЕ 9](#_Toc283714225)

[3. ОСТАЛО ОСПОСОБЉАВАЊЕ 11](#_Toc283714226)

[ЗАКЉУЧАК 14](#_Toc283714228)

**ИЗВЕШТАЈ О ПОСЛОВАЊУ**

**И ГОДИШЊИ ОБРАЧУН**

**ЗА 2013. ГОДИНУ**

# УВОДНИ ДЕО

## ЗАКОНСКИ ОСНОВ ЗА ИЗРАДУ

У складу са Статутом „Народног универзитета“ Ниш, члан 22. став 1. тачка 1. подносим Управном одбору на разматрање и усвајање Извештај о пословању „Народног универзитета“ Ниш (у даљем тексту: „Народни универзитет“) за 2013. годину.

Пословне резултате „Народног универзитета“ чине рачуноводствени искази, који су саставни део овог Извештаја и потврђују завршетак једне веома напорне пословне године, пуне ризика и неизвесности.

Економске претпоставке за реализацију Финансијског плана, на којима се заснивало његово постављање у 2013. години у знатној мери нису испуњене.

##

## ДЕЛАТНОСТ НАРОДНОГ УНИВЕРЗИТЕТА

У условима брзих, демографских, социјалнополитичких, економских и научно технолошких промена, изузетно је порастао значај образовања и учења одраслих. Оно има виталну улогу у економском развоју савременог друштва и стварању простора за делотворно учешће грађана у решавању различитих друштвених, професионалних, породичних и индивидуалних проблема. Стицање и употреба знања, посебно у одраслом добу, постали су кључ за решавање најзначајнијих друштвених и индивидуалних проблема.

Образовање одраслих у Србији има традицију, што не значи да је имало континуиран еволутивни прогресивни развојни ток. Његова судбина саткана је од тенденција или периода прогресије, али и периода систематске деградације, па и потпуног одумирања неких његових, чак виталних делова.

Образовање одраслих у Србији данас, према расположивим подацима, реализују препознатљиве четири врсте понуђача образовних услуга: **прва** структура обухвата традиционалне андрагошке институције (радничке, народне и отворене универзитете) и установе за образовање одраслих под вођством цркава, синдиката, странака и комора; **другу** структуру образовања одраслих чине понуде удружења послодаваца, разних комора, занатских организација и предузећа; **трећа** структура плод је нових иницијатива и група за самопомоћ, путем удружења, грађанских покрета и невладиних организација; **четврту** структуру доживотног образовања чине мали, комерцијални понуђачи који се све више појављују у форми разних „школа“, центара и агенција за неформално образовање. Због такве структуре, на тржишту образовања одраслих присутан је велики број понуђача, са тенденцијом њиховог даљег раста.

У контексту изнетих сазнања у претходном ставу постало је неопходно да Пословно удружење народних, радничких и отворених универзитета и образовно-културних центара Србије, чији смо ми не само члан, него и један од оснивача, инсистира на конституисању уређеног система образовања одраслих по стандардима Европске Уније. Из наведених разлога на иницијативу нашег „Народног универзитета“ извршено је пререгистровање Удружења у „Српско удружење институција за образовање одраслих“, односно у преводу на енглески језик „Serbian association of institutions for education of adoults“ 11.03.2010. године. Главна улога овако формираног Удружења је превасходно учешће у изради Закона о образовању одраслих које је oстварено ангажовањем два члана удружења, који су у стручном телу Министарства просвете РС. Закон је усвојен 25. јуна 2013. године и исти се примењује од 01.01.2014. године. Подзаконска акта - Правилници за спровођење овог закона су у изради. Законом предвиђен рок за њихово доношење је истекао у јануару 2014. године.

У „Народном универзитету“ Ниш, као културно образовној установи, са самосталним финансирањем, обављају се делатности, односно послови у складу са Статутом.

Основно опредељење колектива „Народног универзитета“ је било да се и ове године максимално искаже на пољу образовања одраслих, односно образовању које је одређено шифром **85.59**, не искључујући и друге могућности обухваћене регистрацијом у Привредном суду.

# ОРГАНИЗАЦИЈА РАДА

У циљу традиционалног и ефикасног остваривања делатности Програма рада, послови - радни задаци „Народног универзитета“ организују се по организационим јединицама у складу са технолошким карактеристикама процеса рада и основама планирања, остваривања и вредновања рада.

Организационе јединице „Народног универзитета“ обављају своју делатност, као одговарајући центри образовних и других делатности, са пратећим стручним и организационо - техничким пословима.

Организација рада „Народног универзитета“ обавља се у:

* **Центру за учење страних језика.**
* **Центру за пословну едукацију, менаџмент, стручно и остале облике оспособљавања, у следећим деловима:**
1. Менаџмент и консултативна настава;
2. Стручно оспособљавање;
3. Остало оспособљавање.
* **Заједничкој служби.**

###

### I ЦЕНТАР ЗА УЧЕЊЕ СТРАНИХ ЈЕЗИКА

У 2013. години Центар за учење страних језика је, као и Центар за пословну едукацију менаџмент и остале облике оспособљавања, пословао у условима јаке конкуренције и тешке материјалне ситуације изазване економском кризом. Финансијски резултат за 2013. годину није у потпуности остварен, тако да је исказан губитак у износу од минус 176.921динара.

Номенклатура и стандарди квалитета наставе су усклађени са Заједничким европским оквиром за стране језике (CEF).

Центар за стране језике је члан Секције центара страних језика Привредне коморе Србије, члан је клуба English Book-a, учесник радионица British Counsil-a.

* Центар је овлашћени испитни центар за полагање међународног испита и добијање сертификата који издаје Испитни одбор Лондонске привредне коморе LCCI( London Chamber of Comerce and Industrу Examination Board)
* Организовано је и одржано 2. међународно такмичење из енглеског језика на Народном универзитету. На такмичењу је учествовало 60 кандидата. Кандидати НУ показали одличне резултате и пласирали се високо на ранг листи такмичара, којих је ове године било 5.000 , из Србије, Словеније, Хрватске, Македоније, Црне Горе, Босне и Херцеговине, Бугарске, Румуније, Италије.
* Организовано је полагање за међународне сертификате из енглеског језика, полагало је 11 полазника Центра за стране језике, сви су положили са одличним оценама и уручене су прве међународне дипломе.
* Започели смо сарадњу са Амбасадом Јапана у Србији. На Народном универзитету је организована презентација радова полазника курса јапанског језика којој је присуствовао аташе за културу амбасаде Јапана г. Јуићиро Омори, који је том приликом изразио своје задовољство што, после Београда, јапански језик почиње да се учи и у Нишу. Господин Омори је уручио библиотеци Народног универзитета вредну донацију, пакет књига о Јапану и уџбеника за учење јапанског језика.
* Уведени су нови страни језици јапански, арапски и шведски.
* Започела је сарадња са Центром за културу у Сврљигу у области организовања курсева страних језика за грађане Сврљига.
* Уведен је нови облик наставе - интензивни преподневни курсеви страних језика са попустом од 60%.
* Настављена је пословна сарадња са друштвом ,,Данте Алигијери- Ниш у области припреме за полагање међународног испита из италијанскг језика PLIDA;
* Професори су учествовали на на семинарима , ENGLISH BOOK-a, MACMILLAN;
* Продужено чланство у Секцији центара страних језика Привредне коморе Србије;
* Продужено чланство у Клубу Еnglish Book-a.

У току 2013. године курсеве страних језика завршило је укупно 382 полазника и то:

* 70 у основним школама и вртићима,
* 16 на годишњим курсевима на Народном универзитету,
* 90 полазника на семестралним курсевима енглеског,
* 20 полазника енглеског језика-преко уговорених послова( НСЗ 5,

 HELP-a 1, EDB 14),

* 54 на семестралним курсевима осталих страних језика,
* 46 на курсу немачког језика ван Ниша ( Алексинац),
* 11 полазника на курсу знаковног језика,
* 8 у наставној бази Крушевац,
* 3 српског језика за стране грађане,
* 4 полазника индивидуалних курсева,
* 8 ванредних провера знања,
* 36 интензивни курсеви немачког језика,
* 10 интензивни курсеви енглеског језика,
* 6 летњи курсеви.

У септембру/октобру школске 2013/2014. уписано је укупно 205 полазника и то:

* 23 у основним школама и вртићима,
* 16 на годишњим курсевима на Народном универзитету,
* 49 полазникa на семестралним курсевима енглеског језика,
* 5 полазника енглеског језика-преко уговорени послова( Југоисток),
* 41 на курсу немачког језика ван Ниша ( Алексинац 22, Сврљиг 19),
* 66 на семестралним курсевима осталих страних језика,
* 5 полазника на курсу знаковног језика.

|  |  |  |
| --- | --- | --- |
| Ред. бр. | Опис | Остварење |
| 1. | Приход без ПДВ-а  | 4.424.225 |
| 2. | Трошкови пословања | 2.336.236 |
| 3. | Доприноси зараде на терет послодавца  | 343.898 |
| 4. | Зараде-бруто I | 1.921.012 |
| 5. | Укупни трошкови | 4.601.146 |
| 6. | Добит I | -176.921 |

Покриће негативног пословања Центра за стране језике биће покривено из позитивног пословања наствне базе у Крушевцу и консултативне наставе.

Центар за стране језике је свој рад планирао са циљем да реализује активности из своје основне делатности. Планирајући и реализујући своје активности радници Центра су уложили велике напоре покушавајући да усагласе интересе грађана и Центра и оправдају сврху свог постојања на сцени образовања града Ниша и нишког региона. У току 2013. Центар је био ослобођен учешћа у зарадама Заједничке службе.

Без обзира на све тешкоће у раду и огромну конкуренцију, радници Центра ће се и даље трудити да остану водећа образовна установа.

### II ЦЕНТАР ЗА ПОСЛОВНУ ЕДУКАЦИЈУ, МЕНАЏМЕНТ, СТРУЧНО И ОСТАЛЕ ОБЛИКЕ ОСПОСОБЉАВАЊА

Центар за пословну едукацију, менаџмент стручно и остале облике оспособљавања (у даљем тексту Центар) у извештајном периоду покушао је да прати сва кретања у друштву, имајући у виду главни циљ рада који се односио на реализацију Плана и програма рада, а самим тим и Финансијског плана предвиђеног за 2013. годину. Код реализације Центар је сходно напред наведеним циљевимa, своју делатност реализовао кроз 3 организационе јединице, и то:

**1. Менаџмент и консултативна настава;**

**2. Стручно оспособљавање;**

**3. Остало оспособљавање.**

Напомињемо да је у 2013. години овај Центар, у жељи да омогући Центру за стране језике позитивно пословање, прихватио да финансира бруто зараде радника заједничке службе у износу од 100%.

1. МЕНАЏМЕНТ И КОСУЛТАТИВНА НАСТАВА

Пословно техничку сарадњу са факултетима и високим школама у виду организовања консултативне наставе или консултације, током свог седамнаестогодишњег постојања, борећи се са многобројним проблемима, пре свега економске природе, проблемима очувања постојања „Народног универзитета“, проблемима везаним за сталне промене у друштву, овај део Центра је успео да планирану активност реализује и оствари добит.

Образовне институције “Мегатренд” универзитета су део система образовања Републике Србије, по решењима Министарства просвете и у складу са Статутом Владе Републике Србије. Ова институција има мрежу од преко 12 факултета, 2 високошколске установе и једне академије спорта.

Студијски програми су прилагођени Закону о високом образовању и Болоњској декларацији.

Саставно ткиво овог Универзитета чине између осталог и информативно-консултативни центри у одређеним градовима Србије. Један од центара, је Центар Народног универзитета (односно информативно-консултатвини центар).

На основу Уговора о пословно техничкој сарадњи остварено је:

|  |  |  |
| --- | --- | --- |
| Ред. бр. | Опис | Остварење |
| 1. | Приход без ПДВ-а  | 13.622.594 |
| 2. | Трошкови пословања | 2.196.687 |
| 3. | Доприноси зараде на терет послодавца  | 1.654.420 |
| 4. | Зараде-бруто I | 9.242.291 |
| 5. | Укупни трошкови | 13.093.398 |
| 6. | Добит I | 529.196 |

Уз велико ангажовање запослених радника, остварен је приход изнад планираног, који је омогућио да овај део Центра и ове године покрије део негативног пословања Центра за учење страних језика, форми стручно и остало оспособљавање.

2. СТРУЧНО ОСПОСОБЉАВАЊЕ

У делу Центра за стручно оспособљавање и школи рачунара, финансијски план није у потпуности остварен, тако да је исказан губитак од минус 1.003.048 динара.

Због свеукупне тешке финансијске ситуације број физичких лица је знатно смањен. Из наведених разлога овај део Центра је био принуђен да послове тражи ван града Ниша, што је и Планом за 2013. годину већ предвидео.

Током 2013. године лиценцирано је још 15 програма за инвалидна лица код Министарства економије и регионалног развоја.

Захваљујући лиценцираним програмима преко Националне службе запошљавања добили смо тендер за 107 полазника у више градова Србије.

Укупна реализација у оквиру свих форми рада овог дела Центра је следећа:

|  |  |  |
| --- | --- | --- |
| 1. | Стручне обуке - физичка лица | 82 полазника |
| 2. | Стручне обуке – уговорени послови(Центар за социјални рад Гаџин Хан, “Фалке“ Лесковац,“ Орг. „Сунце“, Хелп“ и „Енека“, СО Ражањ, „Енергопројект“ Београд. | 91 полазник |
| 3. | Национална служба запошљавања стручне обуке-инвалидна лица: (Ниш, Врање, Смедерево, Крушевац, Зајечар, Лесковац и Нови Сад). | 48 полазника |
| 4. | Национална служба запошљавања обуке на рачунару- инвалидна лица: (Ниш, Врање, Прокупље, Крушевац, Пирот, Нови Пазар и Лесковац). | 59 полазника |
| 5. | Провера брзине куцања, техника слепог куцања, дактилографија, информатичка обука (физичка лица). | 35 полазника |
| 6. | Наставна база Крушевац - провера брзине куцања - дактилографија - стручне обуке-провера знања - стручне обуке | 7 полазника5 полазника180 полазника87 полазника |
| 7. | **УКУПНО** | 594 полазника |

|  |  |  |
| --- | --- | --- |
| Ред. бр. | Опис | Остварење |
| 1. | Приход без ПДВ-а  | 7.425.034 |
| 2. | Трошкови пословања | 3.501.270 |
| 3. | Доприноси зараде на терет послодавца  | 747.987 |
| 4. | Зараде-бруто I | 4.178.825 |
| 5. | Укупни трошкови | 8.428.082 |
| 6. | Добит I | -1.003.048 |

Покриће негативног пословања стручног образовања биће покривено из позитивног пословања наствне базе у Крушевцу и консултативне наставе.

3. ОСТАЛО ОСПОСОБЉАВАЊЕ

Део Центра за остало образовање подразумева организовање курсева за самостално вођење пословних књига, царинике-шпедитире, бармене и курсеве за негу и лепоту.

План и програм и финансијски план за 2013. годину реализован је у највећем броју планираних активности, али не и у потпуности са минусом од 507.474,00 динара

Велики напор уложен је у изради Планова и програма и пратеће литературе за инвалидна лица, тако да је лиценцирано још 15 програма на различитим локацијама у Србији.

У оквиру сарадње са Националном службом за запошљавање, а након добијеног посла на тендеру за инвалидна лица, реализоване су обуке у следећим филијалама:

* Врање - обуке за књиговође, масере и педикир-маникире
* Пирот - фризери
* Нови Сад - помоћник фризера
* Пожаревац - вођење пословних књига
* Шабац - вођење пословних књига
* Крушевац - вођење пословних књига

Укупна реализација у оквиру свих форми рада овог дела Центра је следећа:

|  |  |
| --- | --- |
| Курс за шминкера | 24 полазника |
| Курс за мануелног терапеута масера  | 52 полазника + 5 полазника НСЗ Врање |
| Курс за фризера | 24 полазника+ 5 полазника НСЗ Нови Сад и 6 полазника Пирот) |
| Курс за маникира-педикира | 20 полазника + + 5 полазника НСЗ Врање |
| Курс за козметичара естетичара | 16 полазника |
| Курс за бармена | 9 полазника  |
| Курс за цариника шпедитера | 4 полазника |
| Курс за вођење пословних књига | 66 укупно, од тога + 5 полаз.НСЗ Шабац + 5 полаз.НСЗ Пожаревац + 7 полаз.НСЗ Врање + 5 полаз. НСЗ Крушевац  |

За наставну базу у Крушевцу урађено је:

11 сертификата за вођење пословних књига –књиговође и рачуновође и 37 сертификата за курсеве за Школу за негу лепоте. Један број полазника имао је проверу знања, а остали комплетну обуку.

Оно што није урађено у 2013, а остављено је за наредну 2014. је формирање нових курсних облика јер је било потребно да се ураде скрипте и да се ураде детаљни планови и програми.

Наставак сарадње са Фондом за микроразвој и Дирекцијом за промену каријере Министарства одбране није могао да буде реализован, а планирано је, јер су и Фонд и Дирекција обуставили своје активности у делу финансирања курсева својих корисника. Међутим, настављена је сарадња са ХЕЛП-ом и ЕНЕКА-ом према устаљеном принципу, па је током године било полазника које су они финасирали.

Као закључак се намеће да је 2013. година била заиста тешка због читаве ситуације у окружењу у коме живимо и радимо, а која је била предвиђена. И поред максималног ангажовања запослених, као и свесрдне подршке осталог дела колектива, не можемо се похвалити добрим успехом у реализацији планираног.

|  |  |  |
| --- | --- | --- |
| Ред. бр. | Опис | Остварење |
| 1. | Приход без ПДВ-а  | 5.630.758 |
| 2. | Трошкови пословања | 2.796.919 |
| 3. | Доприноси зараде на терет послодавца  | 507.225 |
| 4. | Зараде-бруто I | 2.834.088 |
| 5. | Укупни трошкови | 6.138.232 |
| 6. | Добит I | -507.474 |

Покриће негативног пословања осталог оспособљавања биће покривено из позитивног пословања наствне базе у Крушевцу и консултативне наставе.

Отварање Информативног центра наставне базе у Крушевцу, било је једно од решења да се у овом делу Србије приближе наше образовне услуге.

|  |  |  |
| --- | --- | --- |
| Ред. бр. | Опис | Остварење |
| 1. | Приход без ПДВ-а  | 4.330.148 |
| 2. | Трошкови пословања | 3.049.300 |
| 3. | Доприноси зараде на терет послодавца  | / |
| 4. | Зараде-бруто I | / |
| 5. | Укупни трошкови | 3.049.300 |
| 6. | Добит I | 1.280.848 |

Из преходног прегледа пословања наставне базе у Крушевцу за 2013. годину, види се да је доношење одлуке о отварању ове наставне базе, дало изузетно повољан ефекат.

Недостатак ове врсте образовања, као и изузетно залагање свих радника Народног универзитета на том подручју кроз извођење наставе, учешћеа на завршним испитима, изради сертификата, литературе итд. довели су до оваквог позитивног пословања, па је стога било могуће и оправдано покриће форми рада које су пословале негативно.

##

## ЗАКЉУЧАК

Друштвено-економско стање у коме је припреман Програм рада са Финансијским планом „Народног универзитета“ Ниш за 2013. годину, обележили су неповољни услови привређивања. И у извештајном периоду наглашена је економско-финансијска нестабилност, као последица дуготрајне економске кризе у земљи.

2013. година, година рецесије, отпуштања радника, затварања фирми, смањења производње и осталих неповољних услова је за нама. Народни универзитет је успео да послује позитивно, што говори, да када се човек уплаши, ради и изналази послове за егзистенцију. Несигурност која је владала, иде у прилог чињеници да сви организациони облици морају да се уједине у један уиграни тим који реагује на свако упозорење тржишта. Добром применом „SWOT“ анализе (снаге, слабости, могућности, претње), пословном стратегијом, прилагођавањем цена и квалитетом услуга, може се задовољити па и проширити тржиште, што се и обистинило у 2013. години.

Детаљни елементи, који доказују претходне наводе приказани су на крају овог Извештаја у табели, која садржи све елементе остварења Финансијског плана „Народног универзитета“ за 2013. годину.

Зараде радника редовно су исплаћиване у терминима утврђеним појединачним Колективним уговором „Народног универзитета“, тј. од 10.-15. и од 25.-30 у месецу.

Уважавајући наведене одреднице, верујемo, да ће запослени на „Народном универзитету“ бити у стању да прате промене, које су већ захватиле све сфере нашег друштва и постићи чак и боље резултате у периоду који следи.

|  |
| --- |
| **ОСТВАРЕЊЕ ФИНАНСИЈСКОГ ПЛАНА НАРОДНОГ УНИВЕРЗИТЕТА ЗА 2013. год.** |
|  |  |  |  |  |  |  |  |
|  |  |  |  |  |  |   |
|  | O П И С | ПЛАНИРАНО | ОСТВАРЕНО | % OСТВАРЕЊА |
| 1 | **ПРИХОДИ** СА ПОРЕЗОМ НА ДОДАТУ ВРЕДНОСТ  | **38.000.000** | **39.469.794** | 104% |
| 2 | ПОРЕЗ НА ДОДАТУ ВРЕДНОСТ ЗА УСЛУГЕ | 4.566.500 | 4.037.035 | 88% |
| 3 | **НЕТО ПРИХОД** БЕЗ ПДВ-а | **33.433.500** | **35.432.759** | 106% |
| 4 | **Т Р О Ш К О В И:**  | 1. ПОСЛОВАЊА | 15.697.500 | 13.880.412 | 88% |
| 2. ДОПРИНОСИ ПОСЛОДАВЦА НА ЗАРАДЕ | 2.692.000 | 3.253.530 | 121% |
| 5 | **УКУПНО ТРОШКОВИ** | **18.389.500** | **17.133.942** | 93% |
| 6 | Д О Б И Т 1 | 15.044.000 | 18.298.817 | 122% |
| 7 | **ЗАРАДЕ - БРУТО 1** (нето са порезима и доприносима на терет радника) | 15.044.000 | 18.176.216 | 121% |
| 8 | **ДОБИТ 2** |  | **122.601** |   |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  | Д И Р Е К Т О Р |
|  |  |  |  |  |  |  |  |
|  |  |  |  |  |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  |  |  |  |  | АНТИЋ СЛАВИЦА |